ΓΡΑΠΤΗ ΕΡΩΤΗΣΗ E-1084/02

υποβολή: Bart Staes (Verts/ALE) προς την Επιτροπή

(18 Απριλίου 2002)

Θέμα: Η έναρξη έργων στο Deurganckdok και τα αντισταθμιστικά μέτρα που ανακοινώθηκαν από την Κυβέρνηση της Φλάνδρας

Στις 14 Δεκεμβρίου 2001, το Κοινοβούλιο της Φλάνδρας ενέκρινε διάταγμα βάσει του οποίου οι αναγκαίες εργασίες, ενέργειες και διευθετήσεις για την κατασκευή και θέση σε λειτουργία της αποβάθρας Deurganckdok στην αριστερή όχθη του ποταμού Schelde κηρύχθηκαν επείγουσας, ύψιστης και στρατηγικής σημασίας (Εφημερίδα της Κυβερνήσεως του Βελγίου (Belgisch Staatsblad), 20/12/2001).

Κατ' εφαρμογή των παραγράφων 2, 3 και 4 του άρθρου 6, της οδηγίας περί διατήρησης των οικοτόπων 92/43/ΕΟΚ(1) θεσπίζονται τα ακόλουθα αντισταθμιστικά μέτρα:

α) λειμώνας πτηνών ευρισκόμενος σε ελεγχόμενηπερχειλισμένη ζώνη εντός της ζώνης Kruibeke-Bazel-Rupelmonde,

β) το Paardenschor,

γ) ρυάκι στο ύψος του Paardenschor,

δ) ρυάκι γλυκού νερού στη ζώνη προφύλαξης (Νοτιοδυτικά Β),

ε) δεξαμενή Drydijck που συμπεριλαμβάνει την οικολογική ζώνη προφύλαξης,

στ) λειμώνες πτηνών στη ζώνη έρευνας Doelpolder noord (V) και στην προσωρινή περιοχή πτηνών Putten west (ZTA),

ζ) βελτίωση της οικολογικής ποιότητας της αποξηραμένης έκτασης σε εκτάσεις γης ιδιοκτησίας του ομοσπονδιακού κρατιδίου της Φλάνδρας,

η) προσωρινή και μόνιμη διαχείριση τωνδάτινων εκτάσεων στη ζώνη Putten Plas και των λοιπώνδάτινων εκτάσεων στην περιοχή Ζ2,

θ) προσωρινή εγκατάσταση των πεδίων άμμου Zwijndrecht, ex-Doeldok και περιοχή Z2.

Στο άρθρο 4 του διατάγματος ορίζεται ότι, κατά τη χορήγηση των απαραίτητων πολεοδομικών αδειών, η κυβέρνηση της Φλάνδρας θα πρέπει να εγγυηθεί τη συμμόρφωση προς την οδηγία 85/337/ΕΟΚ(2) για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, τα άρθρα 3 και 4 της οδηγίας περί διατήρησης αγρίων πτηνών 79/409/ΕΟΚ(3) και τις παραγράφους 2 έως 4 του άρθρου 6 της οδηγίας περί διατήρησης οικοτόπων 92/43/ΕΟΚ.

Κατ' εφαρμογή των άρθρων 3 και 4 της οδηγίας περί διατήρησης αγρίων πτηνών 79/409/ΕΟΚ και του άρθρου 6, παράγραφος 4, της οδηγίας περί διατήρησης οικοτόπων 92/43/ΕΟΚ, οι αιτούντες πολεοδομικές άδειεςποχρεώνονται επιπλέον να λάβουν όλα τα απαραίτητα αντισταθμιστικά μέτρα που θα εγγυώνται την διατήρηση της συνοχής του προγράμματος Natura 2000.

Εν τω μεταξύ, το Κοινοβούλιο της Φλάνδρας επικύρωσε στις 29 Μαρτίου 2002 τις πολεοδομικές άδειες που είχαν χορηγηθεί από την Κυβέρνηση της Φλάνδρας στις 18 Μαρτίου 2002 κατ' εφαρμογή του διατάγματος της 14ης Δεκεμβρίου 2001.

Δύναται η Ευρωπαϊκή Επιτροπή να με ενημερώσει σχετικά με το αν θεωρεί ότι οι αρχές της Φλάνδρας έχουν συμμορφωθεί δεόντως προς τις σχετικές προϋποθέσεις που προβλέπει η κοινοτική νομοθεσία· Αρκούν τα προαναφερθέντα αντισταθμιστικά μέτρα για την κάλυψη των προϋποθέσεων που τίθενται στην οδηγία περί διατήρησης οικοτόπων·

Εάν όχι, δύναται η Επιτροπή να με ενημερώσει σχετικά με τις ενέργειες οι οποίες πρέπει να γίνουν προκειμένου να πληρωθούν οι προϋποθέσεις που έχει θέσει η Ευρωπαϊκή Ένωση·

(1) ΕΕ L 206 της 22.7.1992, σελ. 7.

(2) ΕΕ L 175 της 5.7.1985, σελ. 40.

(3) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(4 Ιουνίου 2002)

Η Επιτροπή ενημερώθηκε για τα ζητήματα που θέτει το Αξιότιμο Μέλος του Κοινοβουλίου κατά τη διάρκεια συνεδρίασης με τις φλαμανδικές περιφερειακές αρχές, στις 26 Οκτωβρίου 2001, καθώς και από τεκμηριωτικόλικό που της διαβίβασαν οι φλαμανδικές περιφερειακές αρχές μετά την εν λόγω συνεδρίαση.

Η Επιτροπή σημειώνει ότι το αντισταθμιστικό πρόγραμμα στο οποίο αναφέρεται το Αξιότιμο Μέλος του Κοινοβουλίου, σχετίζεται με την εκ μέρους της διερεύνηση του θέματος, μετά από καταγγελίες, των οποίων έγινε αποδέκτης, σχετικά με την κατασκευή δύο αποβαθρών στην ζώνη ειδικής προστασίας (ΖΕΠ) Schorren en Polders van de Beneden-Schelde: η αποβάθρα Verrebroeck και η αποβάθρα Deurganck.

Η Επιτροπή πληροφορήθηκε από τις φλαμανδικές αρχές την έκδοση, στις 14 Δεκεμβρίου 2001, διατάγματος, σύμφωνα με το οποίο οι εργασίες, δραστηριότητες και εγκαταστάσεις που απαιτούνται για την κατασκευή της αποβάθρας Deurganck στην αριστερή όχθη του ποταμού Scheldt, καθώς και με την ενεργοποίησή της, είχαν επείγοντα και στρατηγικό χαρακτήρα.

Από την ηλεκτρονικήπηρεσία τύπου της φλαμανδικής κοινότητας, η Επιτροπή πληροφορήθηκε ότι στις 18 Μαρτίου 2002 χορηγήθηκαν κατασκευαστικές άδειες για την συνέχιση της κατασκευής της αποβάθρας Deurganck, δυνάμει του Διατάγματος που εκδόθηκε στις 14 Δεκεμβρίου 2001.

Η Επιτροπή θεωρεί ότι προκειμένου περί δημοσίων έργων που πρέπει να εκτελεσθούν για επιτακτικούς λόγους δημοσίου συμφέροντος και τα οποία έχουν αρνητικό αντίκτυπο σε τόπο ενταγμένο στο δίκτυο Natura 2000, και για τα οποία δεν είναι δυνατή η εξεύρεση εναλλακτικών λύσεων, απαιτείται η λήψη όλων των αναγκαίων μέτρα αντισταθμιστικού χαρακτήρα, προκειμένου να εξασφαλισθεί η διατήρηση της συνολικής συνοχής του Natura 2000.

Η Επιτροπήπογραμμίζει ότι τα προταθέντα από τις φλαμανδικές αρχές αντισταθμιστικά μέτρα στα οποία αναφέρεται το Αξιότιμο Μέλος του Κοινοβουλίου, βρίσκονται στο στάδιο του θεωρητικού και πρακτικού σχεδιασμού, όπως εξάλλου και άλλα σχετιζόμενα και ήδη προταθέντα αντισταθμιστικά μέτρα. Σε συνολική βάση, κανένα από τα εν λόγω αντισταθμιστικά μέτρα δεν έχει ακόμηλοποιηθεί και, μέχρι στιγμής, η Επιτροπή δεν έχει γίνει αποδέκτης πληροφοριών για ενδεχόμενη έναρξη εργασιώνλοποίησής τους.